
КУЛТУРА ЗА РАЗВОЈ

ПОВИК ЗА ПРЕДЛОГ-ПРОЕКТИ

ГРАНТОВИ ЗА СПРОВЕДУВАЊЕ 
ОБУКА НА РАБОТНОТО МЕСТО И 
ГРАДЕЊЕ НА КАПАЦИТЕТИТЕ ЗА ОРГАНИЗАЦИИ И ПРОФЕСИОНАЛЦИ 
ВО ОБЛАСТА НА КУЛТУРАТА И УМЕТНОСТА

КРАЕН РОК ЗА ПОДНЕСУВАЊЕ НА ПРОЕКТ: 
Нема фиксни рокови – Предлозите се прифаќаат континуирано

ДАТУМ НА ОБЈАВУВАЊЕ НА ПОВИКОТ: 
02 ФЕВРУАРИ 2025 



Донатор: Швајцарска агенција за развој и соработка (SDC)
Партнер за спроведување: Хартефакт Фонд (ХФ)
Проект: Проект „Култура за развој“, Република Северна Македонија 

[bookmark: _heading=h.wqfuq7gf60se]Максимален износ по проект: приближно до 178,500 денари
Програма за грантови: Програма за размена на знаење преку работа (Job shadowing)
Референтен број на Повикот:  JSG 2025
Времетраење на проектот: до 4 недели

Поднесување предлог-проекти:  grantsnorthmacedonia@heartefact.org
Дополнителни информации, детали и поддршка при аплицирање: www.heartefact.org или culturefordevelopment@heartefact.org


ЗАБЕЛЕШКА ЗА ОТВОРЕНИОТ ПОВИК: 
Ова е отворен повик со континуирано поднесување на апликации. Апликациите се прифаќаат постојано и се оценуваат на квартално ниво додека повикот не се затвори.

Цел на Повикот: 
Целта на повикот е да се изградат капацитетите на културните и уметничките професионалци и организации во Рпублика Северна Македонија преку структуриран, временски ограничен job shadowing модел и процеси на учење на работното место кои директно придонесуваат за професионалниот и организацискиот развој .

Очекуван резултат од Повикот: 
Културните организации и професионалци се опремени со потребните знаења и вештини за да ги развијат своите програми, да ги подобрат организациските способности и компетенции, да ја зголемат својата видливост и да ја поттикнат меѓуорганизациската соработка преку практичен пренос на знаење и пристапи нa учење преку практикaнтство (learning-by-doing)


[bookmark: _heading=h.d57jl2548d5b]I. ОПШТИ ИНФОРМАЦИИ

А. ПРОЕКТ „КУЛТУРА ЗА РАЗВОЈ“

Проектот „Култура за развој“ е сеопфатна, долгорочна интервенција во областа на културата и уметноста во Република Северна Македонија. Тој поддржан од Владата на Швајцарија и ќе се спроведува од крајот на 2024 година до крајот на 2028 година. 

Како прв сеопфатен и долгорочен инструмент за поддршка во областа на уметноста и културата во Република Северна Македонија, проектот „Култура за развој“ има за цел да ги надгради постоечките културни ресурси, да го подобри локалното знаење и да го отклучи креативниот потенцијал, особено на независната културна сцена. Проектот има за цел да придонесе за растот на уметноста и обликувањето на општествено-политичките норми, препознавајќи ја културата како витална алатка за поттикнување поотворено, демократско и меѓусебно поврзано општество. Тој, исто така, игра клучна улога во социјалната кохезија и инклузивниот развој, истакнувајќи ја трансформативната моќ на културата во промовирањето на демократските процеси, поттикнувањето на социјалниот дијалог и унапредувањето на општествените промени.

Општата цел на проектот „Култура за развој“ е да осигури дека независниот, разновиден и инклузивен културен сектор ги обликува и ги штити демократските вредности, промовира инклузивни општествени промени и ја зајакнува социјалната кохезија. 

Цел 1: Културните и уметничките организации се добро обезбедени со ресурси и капацитети и се стратешки стабилни и финансиски безбедни. 

Цел 2: Независната културна сцена има поповолни услови за работа. 

Цел 3: Граѓаните, вклучително и ранливите групи, ја користат независната културна сцена за да ги изразат своите грижи во однос на општествено релевантни теми.

Целта на проектот е да даде поддршка за независен, разновиден и инклузивен културен сектор и за неговата улога во обликувањето и заштитата на демократските вредности, инклузивните општествени промени и поттикнувањето на социјалната кохезија преку уметноста и културата. 

Проектот усвојува пристап одоздола нагоре, давајќи приоритет и нагласувајќи ја инклузивноста, локалните потреби и општествено ангажираните уметности коишто ги поттикнуваат човековите права, културната различност и граѓанската вклученост, истовремено нудејќи им на граѓаните можности активно да се вклучат во културните содржини. Преку овие напори, проектот им овозможува на граѓаните, особено од маргинализираните групи, да учествуваат активно во независната културна сцена, користејќи ја како платформа за изразување на своите грижи и за стимулирање на социјалниот дијалог.

Проектот, исто така, се стреми да ги намали нееднаквостите преку промовирање инклузивно учество во културните активности, особено за заедниците коишто се историски маргинализирани. Тој создава можности за граѓаните од различно потекло, вклучително и жените и младите, да се ангажираат и да влијаат на културната продукција, обезбедувајќи дека сите гласови имаат платформа во јавниот дискурс. Овој пристап помага да се создаде средина каде што општествените промени не само што се дискутираат, туку и се обликуваат со активно учество на сите групи, особено оние чиишто гласови честопати се занемаруваат.

Според Специфичната цел 1 во рамките на проектот „Култура за развој“, овој Повик се фокусира на пакет клучни активности и резултати што имаат за цел да постигнат широк и долготраен импакт врз голем број организации. Ова вклучува зајакнување на организациите, унапредување на програмскиот развој и промовирање на професионализацијата на културните актери. Со обезбедување на вештини и ресурси за културните организации, проектот ќе придонесе за создавање на цврста основа за нивна долгорочна одржливост и ефективност.


Б. КУЛТУРА ЗА РАЗВОЈ – ПРОГРАМА ЗА РАЗМЕНА НА ЗНАЕЊЕ ПРЕКУ РАБОТА

Проектот Култура за развој објавува Повик за поднесување предлог-проекти за доделување грантови во рамките на Програмата за размена на знаење преку работа (Job Shadowing Scheme), која има за цел градење капацитети и структуриран пренос на знаење ориентиран кон резултати. 

[bookmark: _heading=h.f8gv0ca0xx2u]Целта на овој повик е да се изградат капацитетите на културните и уметничките професионалци и организации во Република Северна Македонија нудејќи им практични можности за обука на работното место преку учење од практиката. Со овозможување на овие меѓусебни размени преку директно, практично искуство, програмата им овозможува на професионалците да ги развијат своите вештини, да го продлабочат своето разбирање за културниот сектор и да поттикнат идни соработки. 

Овој повик има за цел да ги поддржи иницијативите коишто промовираат учење на работното место и размена на знаење помеѓу помалку искусни културни работници или организации и поетаблирани професионалци или организации, со цел да се развијат професионални компетенции, да се поттикнат идни соработки и да се одговори на специфичните развојни потреби во рамките на културниот сектор. 

Програма за размена на знаење преку работа (Job shadowing) не е класична пракса или привремен ангажман, туку структурирано учење преку работа во реална работна средина, со јасни цели и видлив напредок во знаењата и вештините.

Овој повик поттикнува развој на практични вештини, меѓуорганизациска соработка, долгорочни партнерства и посилни врски помеѓу новите и веќе етаблираните културни актери, што на крајот придонесува за поотпорна и кохезивна културна средина во Република Северна Македонија. Размената на знаење преку работа е одржлив и ефикасен начин за градење капацитети, бидејќи промовира значајна соработка приспособена на специфичните потреби и цели и на учесниците и на организациите-домаќини.

Размената на знаење преку работа може да се спроведе преку два главни модели:
· Модел на практикантство: Отворен за помалку искусни културни работници од Република Северна Македонија (практиканти) кои се вклучуваат во јасно структуриран процес на учење под менторство од страна на организацијата-домаќин. Овој модел не е наменет за финансирање на стандардни практики, рутински работни позиции или административни улоги.
· Модел на обука на работното место: Во рамките на овој модел, организацијата е домаќин на експерт, којшто придонесува за подобрување на квалитетот и ефективноста на работата на организацијата и перформансите на вработените преку менторство, пренос на вештини и насочени активности за развој на капацитети. 

Предлозите мора да вклучуваат јасно структуриран план за учење, со дефинирани цели, методи (менторство, набљудување, менторирани задачи) и очекувани резултати. Фокусот треба да остане на преносот на знаење и развојот на вештини, а не на одделни уметнички продукции.
Апликации кои главно предлагаат рутински задачи, општи пракси, административна поддршка или канцелариска помош без дефинирана рамка за учење, нема да се поддржуваат.
Фокусот треба да остане на преносот на знаење и развојот на вештини, а не на одделни уметнички продукции или оперативна поддршка.
Проектот „Култура за развој“ ги вклучува родовата еднаквост, различноста, социјалната вклученост, животната средина и децентрализацијата во сите аспекти на неговите активности и управување. Родовата еднаквост е задолжителен критериум за грант, којшто бара од апликантите да покажат како нивните проекти го промовираат овој приоритет. Различноста и социјалната инклузија треба да се фокусираат на поддршка на младите и жените и другите маргинализирани групи.


II. ОПШТИ КРИТЕРИУМИ ЗА ПОДНЕСУВАЊЕ ПРЕДЛОГ-ПРОЕКТ

А. КРИТЕРИУМИ ЗА ПОДОБНОСТ

Кој МОЖЕ да аплицира?
· Културни и уметнички организации;
· Уметнички колективи и иницијативи;
· [bookmark: _heading=h.pml1hvkfhw69]Граѓански организации коишто вршат културни и уметнички активности, дури и ако тоа не е нивна примарна област на активност;
· Други правни лица активни во уметноста и културата (независни фондации, донации, друштва со ограничена одговорност и/или претприемачи).

Во понатамошниот текст: апликант(и)

Услови: 
· Апликантот треба да биде регистриран како правно лице во Централниот регистар на Република Северна Македонија;
· Организацијата треба да биде регистрирана во согласност со законите на Република Северна Македонија;
· [bookmark: _heading=h.cmqwczrfg2l1]Апликантите вклучени во спроведувањето на проектот треба да имаат претходно искуство во реализација на културни и уметнички проекти, со исклучок на организации вклучени како партнери во проектот чијшто фокус можеби не е на културата и уметноста. 

Кој НЕ МОЖЕ да аплицира:
· Апликанти и/или поединци коишто на кој било начин поддржуваат или поддржувале дискриминаторски, радикални, насилни, расистички или националистички однесувања и ставови;
· Апликанти коишто не се регистрирани во согласност со законите на Република Северна Македонија;
· Апликанти коишто не ги подмириле своите законски обврски во врска со јавни придонеси, даноци и давачки;
· Политички, верски организации и организации основани од религиозни и верски организации;
· Физички лица;
· Културни институции основани од Република Северна Македонија или од единици на локалната самоуправа;
· Претставништва на странски организации регистрирани во Република Северна Македонија.



Б. АКТИВНОСТИ КОИШТО МОЖАТ ДА БИДАТ ПОДДРЖАНИ

Овој повик има за цел да ги зајакне капацитетите на културните и уметничките професионалци и организации преку поддршка на структуирани job shadowing размени кои директно придонесуваат за професионалниот и организацискиот развој.

Грантовите за размена на знаење преку работа обезбедуваат поддршка за помалку искусни културни работници од Република Северна Македонија да можат да учат од етаблирани домаќини или за искусни професионалци да ја споделуваат својата експертиза со организациите домаќини од Република Северна Македонија. Овој флексибилен пристап, којшто се води од побарувачката, им овозможува на учесниците да избираат партнери врз основа на своите специфични цели, обезбедувајќи релевантна, приспособена и влијателна размена.

Тематски приоритети: Нема однапред дефинирани тематски приоритети за овој повик. Пристапот е воден од побарувачката и е дизајниран да одговори на специфичните потреби и интереси на културните професионалци и организации. Апликантите се охрабруваат да дефинираат свои области на фокус врз основа на своите цели, предизвици и развојни приоритети.

[bookmark: _heading=h.icv3bmmiwfar]Активностите коишто се подобни за финансирање можат да вклучат: 
· Заедничко истражување иновативни уметнички и/или културни практики преку заедничко создавање културно или уметничко дело/продукција (или повеќе дела) со изразена едукативна димензија. 
· Можности за вмрежување, кои се директно поврзани со целите за учење на job shadowing размeната;
· Унапредување на компетенциите и професионален развој (меѓусебна размена, менторство, обука на работното место, работилници, набљудување на работниот процес итн.);
· Насочено истражување и подготовчка работа директно поврзана со идната соработка или организациски развој. 
Следниве активности нема да се поддржуваат:
· Апликации кои главно се фокусирани на покривање на стипендии за пракса без структуриран план за учење;
· Апликации кои главно имаат за цел покривање на редовни оперативни или канцелариски трошоци;
· Активности кои не покажуваат јасен развој на професионалните или организациските капацитети.
Географска област: Повикот е отворен за културни и уметнички организации од целата територија на Република Северна Македонија коишто се подготвени да бидат домаќини на еден кандидат или експерт во рамките на моделот за размена на знаење преку работа. Кандидатот или експертот мора да има легален престој во Република Северна Македонија или други европски/соседни земји, вклучително и Швајцарија, со намера заеднички да работат на програмата или организацискиот развој на организацијата-домаќин или на професионалниот развој на кандидатот (практикант).

Проектите коишто промовираат или поддржуваат дискриминаторски, радикални, насилни, расистички или националистички однесувања и ставови ќе бидат автоматски дисквалификувани од процесот на селекција за доделување финансиски средства.

В. ФИНАНСИСКИ НАСОКИ И ПРИФАТЛИВИ ТРОШОЦИ

Максималните расположливи средства за финансирање за реализација на еден проект се до 178.500 денари. 
Максималното времетраење на размената на знаење преку работа е 4 недели.

Одобрените проекти за размена на знаење преку работа мора да бидат завршени во рок од 12 месеци од  датумот на одобрување. 

Во зависност од моделот на размена на знаење преку работа, распределбата на трошоците според категорија подлежи на следниве ограничувања:

· Доколку искусна организација е домаќин на помалку искусен кандидат, максималниот грант изнесува до 178.500 денари, распределени како што следува:
· До 50% за трошоците на организацијата-домаќин (, плати/надоместоци за персоналот за оние коишто директно го поддржуваат кандидатот и трошоци поврзани со програмата за размена на знаење преку работа);
· До 50% за потребите на кандидатот: 30% за хонорарот на кандидатот и 20% за сместување и патни трошоци.

· Доколку организацијата е домаќин на локален искусен експерт, максималниот грант изнесува до 178.500 денари, распределени како што следува:
· До 30% за трошоците на организацијата-домаќин (канцелариски трошоци, организациски трошоци или трошоци поврзани со програмата за размена на знаење преку работа);
· До 70% за потребите на експертот: 50% за хонорарот на експертот и 20% за сместување и патни трошоци.

· Доколку организацијата е домаќин на меѓународен искусен експерт, максималниот грант изнесува до 178.500 денари, распределени како што следува:
· До 20% за трошоците на организацијата-домаќин.
· До 80% за потребите на експертот: 50% за хонорарот на експертот и 30% за сместување и патни трошоци.

*Трошоците поврзани со канцеларијата може да бидат покриени само во исклучителни случаи и мора да бидат директно поврзани со процесот на учење во рамките на Програма за размена на знаење преку работа и јасно образложени како суштински за развој на професионалните капацитети. Рутинските оперативни трошоци нема да се поддржуваат.

Апликантот мора да учествува и со свои средства во спроведувањето на проектот, што може да вклучува финансиски средства, нефинансиска поддршка, кофинансирање од други донатори или средства собрани самостојно од страна на организацијата.

[bookmark: _heading=h.yahslvf3k5yx]Одобрените средства ќе бидат исплатени по потпишувањето на Договорот за за грант.

Поддржаните апликанти мора да бидат ослободени од ДДВ. Затоа, во предлог-буџетот треба да бидат наведени сите трошоци за добавувачи во нето износи без ДДВ, додека трошоците поврзани со договори за работа, договори за услуги и авторски договори мора да бидат наведени во бруто износи (вклучувајќи ги задолжителните даноци и придонеси). 

[bookmark: _heading=h.vg70s451pws2]Пред да се направат какви било трошоци поврзани со проектот, проектот мора да биде регистриран во Владата на Република Северна Македонија и да му се додели Ршение за ослободување од ДДВ. Ве молиме имајте предвид дека постапката за добивање потврда за ослободување од ДДВ трае од 1 до 3 месеци. Ве молиме планирајте ја временската рамка на проектот соодветно.

Сите поддржани апликанти можат да бидат предмет на независна финансиска ревизија спроведена од донаторот, SDC или проектот „Култура за развој“. 

Прифатливи трошоци

Прифатливи трошоци се оние коишто се директно поврзани со спроведувањето на предлог-проектот. 

Прифатливите трошоци мора да бидат:
· Неопходни за спроведувањето и остварувањето на проектните резултати; 
· Разумни и оправдани и во согласност со принципите на цврсто финансиско управување; 
· Во согласност со даночното законодавство на Република Северна Македонија; 
· Настанати во текот на спроведувањето на проектот и 
· Вклучени во одобрениот буџет.

Неприфатливи трошоци: 
· Трошоци коишто не се неопходни за спроведувањето на предлог-проектот; 
· Трошоци настанати пред или по временската рамка на проектот;
· Грантови доделени на други организации; 
· Откуп, реконструкција и/или адаптација на недвижен имот; 
· Парични казни, кредити и позајмици од трети страни;
· Трошоци за наеми;
· ДДВ.

III.  ПРОЦЕС НА АПЛИЦИРАЊЕ И РОК ЗА ПОДНЕСУВАЊЕ НА ПРЕДЛОГ-ПРОЕКТИТЕ

Сите задолжителни документи за аплицирање треба да бидат поднесени преку grantsnorthmacedonia@heartefact.org Апликациите се прифаќаат континуирано. Нема фиксни рокови за поднесување.

Предмет на е-пошта: Референтен број на повикот- Име на организацијата 
Задолжителни документи за аплицирање:
Предлог-проект (со печат и потпис)
Предлог-буџет (во Ексел)
Тековна состојба не постара од 6 месеци

[bookmark: _heading=h.qimav0mlgcvj]Документите за аплицирање се достапни на македонски, албански и англиски јазик.
[bookmark: _heading=h.az4th3sj1nfp]

IV.  ПРОЦЕС ЗА СЕЛЕКЦИЈА НА ПРЕДЛОГ-ПРОЕКТИ

Процесот за селекција на грантови за спроведувањето на обука за размена на знаење преку работа се спроведува во три фази:

Откако ќе се прими апликацијата, ќе ѝ се додели единствен референтен број и се потврдуваат преку е-пошта. 
1) Техничка верификација и претселекција: Во оваа почетна фаза, Хартефакт Фонд (ХФ) врши детална техничка верификација и евалуација на сите доставени предлог-проекти. Целта е да се обезбеди потврда дека апликациите ги исполнуваат основните барања и критериумите за подобност. По верификацијата, внатрешна комисија врши претселекција за идентификација на предлозите што ќе продолжат во следната фаза. Оваа фаза вообичаено трае до 7 работни дена од крајниот рок за поднесување.

2) Финална селекција: Втората фаза вклучува детална евалуација на селектираните предлог-проекти од страна на внатрешната комисија на Хартефакт Фонд , со примена на утврдените критериуми за евалуација. Врз основа на оваа евалуација, комисијата препорачува кои предлог-проекти да бидат финансирани. Оваа фаза вообичаено трае до 10 дена.

3) Конечно одобрување: Во третата фаза, тимот на проектот „Култура за развој“ ќе ја достави конечната листа на предлог-проекти до донаторот, Швајцарската агенција за развој и соработка (SDC) и до Одборот на Хартефакт Фонд за одобрување. SDC и Одборот на ХФ потоа ќе ја потврдат и верификуваат одлуката во врска со проектите на кои ќе им бидат доделени грантови. Оваа фаза трае до 10 дена.

Предлозите се евалуираат на квартално ниво (април, јули, октомври, јануари). Известување до апликантите кои се пласирани во втората фаза ќе биде испратено во рок од еден месец по завршувањето на секој квартал на евалуација.

Апликантите чиишто проекти се одобрени за финансирање ќе бидат информирани прво преку е-пошта, а листата на поддржани проекти потоа ќе биде објавена на веб-страницата на ХФ.


Критериуми за евалуација на предлог-проектите

	Бр.
	Критериуми 
	Опис 
	Максимални поени

	1
	Покажана потреба или интерес
	- Јасно оправдани причини за спроведување на моделот на размена на знаење преку работа (во врска со капацитетите на организацијата и искуството на кандидатот/експертот)
	4

	2
	Квалитет на предложените активности
	- Јасно опишани активности коишто ќе се спроведат за време на периодот на размена на знаење преку работа, како и планираната размена помеѓу организацијата домаќин и кандидатот/експертот.
	4

	3
	Финансии и организација
	- Финансиска и организациска изводливост на предложената размена.

	2

	
	
	Minimum number of points: 70%
	Total 10




Можност за ре-евалуација на предлог-проектите

Доколку апликантот смета дека настанала значителна грешка или неправилност при процесот на селекција, може да поднесе образложено барање до Хартефакт Фонд за преглед на евалуацијата во рок од 5 дена од добивањето на известувањето, на следната адреса: grantsnorthmacedonia@heartefact.org

Услови за разгледување на барањето:
1. Барањата мора да бидат поврзани со процесот на евалуација, проверката на подобноста или соодветноста. Во овој поглед, барањето на апликантот треба да ги прикаже потребните елементи коишто покажуваат фактичка грешка или очигледна грешка во оценувањето (како што е недостаток на кохерентност помеѓу поените и коментарите), процедурални неправилности (како што се недостиг на оправдување или несоодветно оправдување за заклучоците или постоење на конфликт на интереси). Едноставно повторување на содржината на предлог-проектот, или несогласување со резултатот и/или оправданоста на евалуацијата, нема да се разгледуваат.

2. Барањето нема автоматски да предизвика делумна или целосна ре-евалуација на предлог-проектот. Повторна евалуација ќе се изврши само ако барањето обезбеди докази дека процесот на селекција бил компромитиран поради процедурални неправилности и/или фактички грешки или очигледна грешка во оценувањето којашто влијае врз конечната одлука за финансирање на предлогот.

3. Барањето мора да биде поткрепено со најмногу 2000 знаци (1 страница) и треба да ги содржи информациите за контакт на апликантот, како и насловот на предлог-проектот и единствениот референтен број.

V. СПРОВЕДУВАЊЕ НА ПРОЕКТОТ И ИЗВЕСТУВАЊЕ

Тимот на проектот „Култура за развој“ е одговорен за поддршка на спроведувањето на грантови одобрени за финансирање, како и за нивна евалуација и следење.

Апликантите чиишто проекти се одобрени за финансирање се обврзани да учествуваат во Обуката за спроведување проекти организирана од ХФ веднаш по потпишувањето на Договорот за за грант. Доколку апликантот не учествува во обуката и нема оправдана причина за тоа, процесот на потпишување на Договорот може да се прекине.

Апликантите чиишто проекти се одобрени за финансирање мора да се придржуваат до насоките и правилата за спроведување, управување и комуникација на проектите, коишто ќе им бидат доставени како дел од договорната документација за грант.

Поддржаните организации-домаќини се обврзани да поднесат финансиски и наративни извештаи во рок од еден месец по размената на знаење преку работа.

Наративниот извештај треба да вклучува:

· Јасен опис на знаењето и вештините стекнати за време на размената на знаење преку работа;
· Објаснување како искуството придонело за развој на вештиниte и капацитети во рамки на организацијата-домаќин и/или кај практикантот;
· Резиме на идни активности, планови или идеи што произлегле како резултат на разменатач
· Независна евалуација што ќе ја пополнат одделно и организацијата-домаќин и практикантот.

Финансискиот извештај треба да вклучува:

1. Листа на трошоци;
2. Фотокопии од фискални сметки и договори;
3. Банкарски извештаи.

Наративниот и финансискиот извештај мора да бидат доставени со соодветна придружна документација (фотографии, листи на учесници, медиумски извештаи и други извори за верификација, како и релевантна финансиска документација, во согласност со деталните инструкции што дополнително ќе бидат доставени како дел од договорната документација за грантот).


VI. ВРЕМЕНСКА РАМКА ЗА СПРОВЕДУВАЊЕ НА ПОВИКОТ

	Активност
	Временска рамка

	Објавување на Повикот за апликации  
	O2 февруари 2026

	Консултации и помош во однос на подготовката на проектни апликации
	Тековно за времетраењето на отворениот повик

	Краен рок за поднесување на предлог-проектите
	Нема фиксни рокови – континуирано поднесување  

	Предлозите ќе се оценуваат на квартално ниво
	Април / Јули / Октомври / Јануари

	Известување и потпишување Договори
	Во рок од еден месец по завршувањето на кварталот за евалуација

	Обука за спроведување на проектот
	Пред започнување на проектот

Оваа активност е поддржана преку проектот„Култура за развој“ на Владата на Швајцарија, а се имплементира од страна на Хaртефакт Фонд

